1 Flares Twitter 0 Facebook 1 Google+ 0 StumbleUpon 0 1 Flares ×

Kako naredimo neumnost v 22 korakih. 1. Naredili smo stran. 2. Prijavimo smo se v nek oglaševalski program in vstavimo oglase na svojo stran. Program nam plačuje za vsak klik. 3. Čakamo. 4-9. Čakamo. 10. Še malo čakamo. 11. Na računu se je iz treh klikov nabralo 30 centov. 12-20. Čakamo, in še malo čakamo. 21. Počasi začnemo izgubljati živce. Halo. To služenje denarja na internetu je en velik nateg. Nič ne zaslužimo. 22. Pridemo na idejo, da bomo sami klikali na oglase. Rekli bomo tudi vsem prijateljem naj kliknejo dvakrat na dan. To bo zihr 30 klikov na dan in končno bo padlo nekaj evrov. Zanimivo, da se precej ljudem se to še vedno ne zdi narobe. Zakaj to ni OK?

1. Kot prvo in najbolj preprosto – zato ker je to proti pravilom glaševalskega programa. Več ali manj kateregakoli. Razen tistega, ki plača za akcijo – torej ko nekdo, ki je kliknil na oglas, potem tam tudi nekaj dejansko zapravi – česar pa mi in naši prijatelji seveda ne bomo počeli. Tu smo da služimo in ne da zapravljamo 🙂 Ampak, če tudi sicer parkiramo na pločniku, potem se bomo mogoče bolj zamislili nad naslednjim razlogom…

2. Ker pljuvamo v lastno skledo. Zakaj bi kdo oglaševal na internetu? Zato, da si pridobi več kupcev, strank, volilcev, naredi branding blagovne znamke… whatever. Ampak denar, vložen v oglaševanje ne raste na drevesu. Zato, ker jaz kliknem na oglas mora nekdo iz denarnice odšteti par kovancev. Ki bi jih sicer lahko privarčeval in šel na sladoled. Če iz tega oglaševanja ni učinkov (ampak le naval vedno enih in istih oseb in njihovih kolegov po parkrat na dan) pač naslednjič ne bo več oglaševal, bo oglaševal manj… (in šel raje na sladoled). In nasprotno. Če bo učinek dober, bo naslednjič verjetno oglaševali več, povedal kolegom da oglaševanje ne internetu blazno kicks ass, da se splača in podobno. Le kaj je v interesu lastnikov spletnih strani, več oglaševalcev, ki vlagajo več denarja ali obratno….hmmmm, težko vprašanje.

3. Ker je na dolgi rok to preprosto bedarija. Če nismo sposobni narediti strani, ki bi imela dovolj obiska in dovolj klikov, da nam prinese par evrov jo zbrišimo in naredimo tako, ki bo obisk imela. Ko imamo stran, ki ustvarja nekaj denarja, je to neka vrednost oziroma naložba za naprej. To da sami klikamo po oglasih ni vredno nič. Kaj če se s krampom udarimo po kazalcu?

4. Kaj pa: “Če me stvar na oglasu res (čist zares) zanima?” ali pa: “Hotel sem samo preizkusiti, če sistem deluje… “. Jebiga, zase lahko človek vedno najde opravičilo (če hoče 🙂 ).

To je to. Pa vaše mnenje?

Tags: Internet, oglasi, Zaslužek